Millal on plaanis teil kasutada suuremaid kui 60x60x60 pakikohti?  SmartPOST kontseptsiooni mõte on olla mugavalt  inimeste igapäevatoimingute tee peal e. kaubanduskeskustes ja toidupoodides, kus käiakse niikuinii mitu korda nädalas asju ajamas. Toidupoe külastuse kõrvalt on siis ühtlasi mugav ka oma e-post või kataloogist tellitud postipakk kätte saada. Valdav enamus saadetavatest postipakkidest mahub SmartPOST-i pakiautomaati.  Suurimad paki mõõtmed, mis meie pakiautomaati mahuvad on 60x60x60. Antud mõõdust suuremate pakikohtade loomist hetkel plaanis ei ole, sest selliseid pakke liigub vähe ja neid on kliendil ka  väga ebamugav sellisel kujul koju toimetada.    Millised olid SmartPosti (selle osa, mis müüdi Itellale) 2010. aasta majandustulemused?  Kuna SmartPOST müüdi Itellale alles 2010. aasta suvel ja esimene täis majandusaasta on lõppemas alles selle aasta lõpus, siis aasta lõikes majandustulemusi veel kommenteerida ei saa.